

**ERASMUS+**

**Ključna akcija 1 – kreditna mobilnost**

**Prvi poziv za stipendiranu studentsku mobilnost na**

**Univerzitetu u Hajdelbergu, Nemačka**

**Konkurs je otvoren za:**

* **Studente Pravnog fakulteta** na nivou doktorskih studija

Oblast: *0421 - Law*

**Broj stipendija:** 1

**Trajanje stipendije:** 6 meseci

**Realizacija:** letnji semestar školske 2015/2016. godine

**Važna napomena:** za mobilnost na doktorskim studijama, Univerzitet u Hajdelbergu očekuje da kandidat u fazi prijave obavezno dostavi i pozivno pismo od potencijalnog mentora/supervizora sa Univerziteta u Hajdelbergu.

* **Studente Departmana za fiziku Prirodno-matematičkog fakulteta** na nivou osnovnih studija

Oblast: *0533 – Physics*

**Broj stipendija:** 1

**Trajanje stipendije:** 10 meseci

**Realizacija:** u periodu između marta 2016. i februara 2017. godine

* **Studente Fakulteta sporta i fizičkog vaspitanja** na dva nivoa studija: osnovnim i masterskim

Oblast: *1014 – Sports*

**Broj stipendija:** 1

**Trajanje stipendije:** 10 meseci

**Realizacija:** u periodu između marta 2016. i februara 2017. godine

**Trajanje konkursa:** 23. oktobar – 13. novembar 2015.

**Dokumentacija za prijavu kandidata:**

* *Motivaciono pismo* na engleskom jeziku (1-2 stranice)
* *Biografija studenta* na engleskom jeziku (koja uključuje adresu, kontakt telefon i mejl, fotografiju)

Preporuka: koristiti *Europass model*

* *Prepis ocena* (*Trascript of Records*) na engleskom ili nemačkom jeziku
* *Kopija diplome/diploma* ukoliko ih kandidat poseduje (*Bachelor, Master*)
* *Pismo preporuke* od univerzitetskog profesora na engleskom ili nemačkom jeziku
* *Dokaz o znanju jezika* – namačkog i/ili engleskog (u zavisnosti od studija za koje je kandidat zainteresovan) u skladu sa evropskim referentnim okvirom od A1 do C2.
* *Predlog ugovora o učenju* (dovoljno je u fazi prijave navesti spisak predmeta koje kandidat namerava da pohađa, a koji će kasnije, ukoliko je kandidat odabran, činiti polaznu tačku za izradu *Erasmus+ Learning Agreement*-a)
* **SAMO ZA STUDENTE PRAVA:** pozivno pismo akademskog kontakta (*scientific advisor*) sa Univerziteta u Hajdelbergu koji je zainteresovan da ima ulogu mentora u toku razmene studenta na nivou doktorskih studija.

**Prijave se dostavljaju putem mejla:** erasmusmobility@uns.ac.rs sa napomenom *Prijava za Erazmus+ mobilnost na Univerzitetu u Hajdelbergu.*

**ROK:** **petak, 13. novembar 2015. godine, do 16.00 časova**

Nakon završetka konkursa, aplikacije kandidata koji prođu tehničku proveru i evaluaciju od strane institucionalnih Erasmus+ koordinatora na UNS-u, biće dostavljene Univerzitetu u Hajdelbergu kao nominacije za stipendiranu mobilnost.

Univerzitet u Hajdelbergu odlučuje o finalnoj selekciji kandidata shodno broju stipendija namenjenih Univerzitetu u Novom Sadu.

**Erasmus+ stipendija za studente UNS-a u Nemačkoj:** 800 evra mesečno, plus troškovi puta.